# Luís Andrés García Sáez

Luis Andrés García Sáez (Camas, província de Sevilla, 10 de maig de 1954), també conegut com a Luigi, és un polític i empresari català d'origen andalús.

## Biografia
### Carrera política

Membre del Sindicat del Comerç de la Unió General de Treballadors, el 1973 s'afilià al PSOE i fou secretari de propaganda de la Federació Catalana del PSOE. Fou detingut per la seva activitat política en 1974 i 1975. Aquell mateix any fou acomiadat del Mercat Central del Peix, on hi treballava com administratiu, pel seu activisme. De 1976 a 1980 fou membre del secretariat nacional de Catalunya i secretari de documentació i estudis de la UGT.
Militant del Partit dels Socialistes de Catalunya des de la seva formació en 1978, fou elegit diputat a les eleccions al Parlament de Catalunya de 1980, 1984 i 1988. Fou membre de la Diputació Permanent del Parlament de Catalunya de 1980 a 1984 i de 1986 a 1992, i secretari segon del Parlament de Catalunya de 1988 a 1992.

### Implicació en afers de corrupció

El 1999 fou expulsat del PSC en ser acusat d'estafa, apropiació indeguda i insolvència punible quan presidia la immobiliària AGT en la que fou acusat de transferir diners de la immobiliària a societats suposadament il·legals i signar xecs al portador per 155 milions de pessetes El 2001, però, la causa fou arxivada.
Aleshores es dedicà al sector immobiliari, ocupant càrrecs a empreses de serveis que subcontractaven obres pels ajuntaments. Una de les seves empreses, Niesma, va guanyar dos milions d'euros en una recalificació de terrenys a Sant Andreu de Llavaneres entre 2003 i 2007 Es va veure implicat també en l'Operació Badalona (2002-2004), que consistia en l'adquisició a la societat pública Marina de Badalona d'un solar al costat del port esportiu i la seva posterior venda, amb una revaloració considerable. També participà en l'Operació Pallaresa a Santa Coloma de Gramenet (2001-2005), en la que va disminuir el terreny comercial i per a habitatge protegit per a dedicar-lo a habitatge lliure En total podria haver obtingut vuit milions d'euros.
El 27 d'octubre del 2009 la Guàrdia Civil va detenir-lo per presumpta implicació en un afer de corrupció (operació Pretòria) juntament amb l'alcalde de Santa Coloma de Gramenet, Bartomeu Muñoz i Calvet, i els ex consellers de la Generalitat de Catalunya Macià Alavedra i Lluís Prenafeta. Fou condemnat a 7 anys, 1 mes i 27 dies de presó.

## Referències

* ↑ Martín Toval fue el único diputado socialista andaluz del Parlament que catalanizó su nombre, a ABC, 26-4-1995, p.50
* 1 2 Diputats del Parlament de Catalunya en la III Legislatura p. 98
* ↑ Acusado de estafa un ex diputado del PSC que hacía obras municipales El Mundo, 26-10-1999
* ↑ La corrupció urbanística als ajuntaments governats pel PSC acaba amb alcaldes i ex-consellers a la presó L'accent 4-11-2009
* ↑ El juez Oubiña prosigue la investigación del caso AGT El Mundo 12-3-2001
* ↑ El ex diputado del PSC Luis García ya estuvo acusado de estafa Arxivat 2009-10-31 a Wayback Machine. a La Vanguardia, 27-10-2009
* ↑ Montcada revisará los proyectos de un técnico relacionado con la trama a EcoDiario, 2-11-2009
* ↑ Caixa Catalunya comença una auditoria sobre una societat conjunta amb Espais a Vilaweb, 4-11-2009
* ↑ Beneficios de 45 millones de euros en tres pelotazos urbanísticos a El País 31-10-2009
* ↑ Detinguts l'alcalde socialista de Santa Coloma i dos històrics de CiU, ElPeriódico.cat, 28 d'octubre 2009 (consulta: 28-10-09).
* ↑ Guindal, Carlota. «Condenado a 5 años y 8 meses de cárcel el exalcalde de Santa Coloma Bartomeu Muñoz» (en castellà). La Vanguardia, 02-07-2018. [Consulta: 5 setembre 2020].